cy ceb cy cy cy cy eo cy es en fr cy cy en pt pt en cy cy cy so en vi cy cy cy cy cy cy cy en cy cy pt cy nl fr de cy cy cy pt cy cy cy ast en ast en ast cy ast cy ast cy ast cy ast en en ceb cy cy cy cy cy eo cy es en fr cy
Gwefan Llion Jones - Geiriau
"rhoi hen ddweud ar newydd wedd."
Dwi ‘di crwydro hyd strydoedd Aberstalwm
Dros gerrig yr afon, trwy gae yn llawn o ŷd,
Dwi ‘di dringo at y tŷ sydd ar y mynydd
Dydy o’n ddim ond adfail mud.
Dwi ‘di sefyll ar blatfform Stesion Strata,
Hawlio tocyn ar y trên i Afon-wen,
Dwi ‘di teithio yng nghwmni y sgwarnogod
Ond y cledrau ddaeth i ben.
Nos da nostalgia a’r breuddwyd roc a rôl,
da bo’ i Westy Cymru, ddaw Gloria ddim yn ôl..
Dwi ‘di chwilio am Ethiopia Newydd,
Ymlaen mae Canaan, dyna oedd fy nghri,
Ond o noddfa rhyw harbwr diogel
Methu symud ‘mlaen wnes i.
Nos da nostalgia a’r breuddwyd roc a rôl,
da bo’ i Westy Cymru, ddaw Gloria ddim yn ôl.
Nos da nostalgia, adiós i’r Mardi Gras,
mae’r fflachlwch wedi’i luchio felly hwyl fawr heulwen ha’.
Wedi rhedeg draw i Baris
Wedi troedio Rue St Michel
Wedi cyrchu Monte Carlo
Daeth yn amser dweud ffarwél.
Nos da nostalgia a’r breuddwyd roc a rôl,
da bo’ i Westy Cymru, ddaw Gloria ddim yn ôl.
Nos da nostalgia, adiós i’r Mardi Gras,
mae’r fflachlwch wedi’i luchio felly hwyl fawr heulwen ha’.
Yn fy lander mae deryn, gyda'i sêr o lygaid syn mae'n gorwedd dan hedd fy nho. Ai hebog basiodd heibio?… https://t.co/g1Tape3One
Ar boster mae camp Geraint (@shwldimwl A3 yw'r maint). https://t.co/0iCKsJZG3G
Rhag drewdod cas dylasech hawlio trôns sy'n ffiltro rhech. #esblygiad # hysbyspwysig https://t.co/EQNRB0Ahc4
Mae fy wyneb, mae'n debyg, yn annwyl gan wawdlunwyr peryg, clustiau mawr yn chwarae mig â thrwyn fel llethrau'r 'R… https://t.co/L5Iah4cTOm
Y mae haf yn Oriel Môn, un haf sy'n llawn atgofion, ym mhob darlun, bob munud, Owain Fôn, mae'n haf o hyd.… https://t.co/Hp12CYOBfe
@rhysioro Arafwch? Wel pa ryfedd nad yw baich laid-back eich cynghanedd i'r Bîb yn fwy byw na'r bedd, yn llawn llinellau'r llynedd. #ytalwrn
@rhysioro Ar wib awn dros yr aber tua'r haul, gan mai trech bob amser awen fel watsh nag un flêr a honno ar ei hanner.
Copyright © 2018 Gwefan Llion Jones. All Rights Reserved.
Joomla! is Free Software released under the GNU General Public License.